作者：史达祖
词牌/韵律：贺新郎

paragraphs: 鹊翅西风浅。
乍疏云垂幔，近月银钩将卷。
天上应闲支机石，前度芳盟谁践。
便好织、回文锦献。
乞得秾欢今夜里，算盈盈、一水曾何远。
宁不会，暗相见。
彩楼吹断闲针线。
想幽情嫩约，别有藓庭花院。
青鸟沈沈音尘绝，烟锁蓬莱宫殿。
渐木杪、参旗西转。
不怕天孙成间阻，怕人间、薄幸心肠变。
又学得，易分散。